alexandrainst/scandi-wiki huggingface dataset:
Zhuhai

Zhuhai (hànzì: 珠海, pinyin: Zhūhǎi, =Havets perle) er eit byprefektur i provinsen Guǎngdōng ved Kinas kyst mot Sørkinahavet. Prefekturet har eit areal på 1 653 km² og befolkning på 1 454 100. Byprefekturet Zhuhai er delt opp i tre distrikt. Byen ligg tett ved Macao, og er prega av dei 146 øyane og mange buktene i prefekturet.

Zhuhai var fram til om lag 1980 ein mindre fiskarby. Han vart då ein av Folkerepublikken Kinas fire første særlege økonomiske soner. Sidan har byen vorte ein ferieby i Sør-Kina og ein soveby for fastlandskinesarar som arbeider i Macao. Etter kinesiske mål er levestandarden høg.

Samferdsle
Kinas riksveg 105 endar i Zhuhai. Trafikkåra byrjar i Beijing, går sørover og endar i Zhuhai ved Lotusbrua, som fører over til Macao. Vegen går gjennom større byar som Tianjin, Dezhou, Jining, Shangqiu, Jiujiang, Nanchang og Guangzhou.

Guangdong
Det argentinske flagget

Det argentinske flagget er danna av tre like breie vassrette striper i lyseblått, kvitt og lyseblått. I midten av midstripa kan det vera ei gylden sol. Stripeflagget blei innført i 1812 og sola lagt til i 1818. 

Flagget med sol blir kalla «det offisielle seremoniflagget» (spansk Bandera Oficial de Ceremonia), medan versjonen utan sola blir kalla «pynteflagget» (spansk Bandera de Ornato). Det seremonielle er både sivilt flagg, statsflagg, krigsflagg og orlogsflagg, mens pynteflagget er sivilt flagg og orlogsflagg. 

Flaggdagen har sidan 1938 blitt feira den 20. juni, som er offentleg høgtidsdag. Dette er dødsdagen til general Manuel Belgrano, som innførte flagget under den argentinske sjølvstendekrigen.

Dei blå og kvite fargane stammar frå kokardar brukte av sjølvstendeforkjemparar i 1812.

Solemblemet blir kalla Maisola (spansk Sol de Mayo). Det er henta frå den første agentinske mynten, som blei slått i 1813.

Bakgrunnsstoff

Kjelder 

 Complete Flags of the World, Dorling Kindersley, femte utgåve 2008.

 Denne artikkelen bygger på «Argentinas flagg» frå , og «Flag of Argentina» frå  den 5. juli 2011.  
 

Argentina
Argentina
Yalong

Yalong (kinesisk skrift 雅砻江; pinyin Yǎlóng jiāng) er ei 1 323 km lang elv i Folkerepublikken Kina. Ho renn ut i elva Jinsha Jiang, ei elv som lenger nedstraums får namnet Chang Jiang i provinsen Sichuan, langs grensa til naboprovinsen Yunnan i sørvest. Kjelda til Yalong er i sørvestre Qinghai, på det store Tibetplatået.

Fleire store vasskraftverk er bygt i elva. Desse hjelper også til ved oppdemming for å kontrollere flaumar. De største demningane i Yalong er/vert Jinping-demningane 1 og 2 (høvesvis 4 800 MW og (3 600 MW), Ertandemninga (3 300 MW), Guandidemninga (2 400 MW), og Tongzilin-demninga (600 MW, innan 2015). I alt vil 12 demningar ha ein samla kapasitet på 22 800 MW, litt meir enn totalytinga frå Tre kløfter-demninga i hovudelva Chiang Jiang med sine 22 300 MW.

Elvar i Kina
Sichuan
Jan Inge Sørbø

Jan Inge Sørbø () på øya Bru i Stavanger kommune, er ein norsk litteraturvitar, forfattar og journalist, no tilsett som professor ved Høgskulen i Volda.

Sørbø er utdanna ved Universitetet i Bergen, der han tok hovudfag i litteraturvitskap i 1982. I 1998 avla han doktorgraden på Arnold Eidslott og Theodor W. Adorno. I tillegg til å undervise ved Høgskulen i Volda er han framleis ein aktiv skribent i pressa og med bøker.

Sørbø debuterte skjønnlitterært i 1986 med diktsamlinga Lågt skydekke. Han har gitt ut fire diktsamlingar og romanen Til Elise, i tillegg dei biografiske romanane Alexander om Alexander Kielland og Symfoni No. 3, opus 41 om Fartein Valen. Han har skrive biografiar om filosofen Hans Skjervheim, lyrikaren Olav Aukrust og forfattaren Arne Garborg, i tillegg til analysar av forfattarskapa til Arnold Eidslott, Alfred Hauge, Ronald Fangen og Alexander Kielland. Sørbø har elles interessert seg for fenomen som vekkingskristendom og New Age, og har skrive bøker om nyreligiøsitet.

Bøker

Romanar
 Alexander, 1991
 Til Elise, 1998
 Symfoni No. 3, opus 41, 2006

Diktsamlingar 
 Lågt skydekke, 1986
 Babettes gjester, 1988
 Blåmalar og litt lakkerar, 1993
 Den sjette timen, 1997

Faglitteratur
 Blomsterbarn i kyrkja, 1985
 Svar til ein sjaman. New Age, overmennesket - og ei kyrkje på flukt, 1988
 Offentleg samtale. Presse-etiske grunnspørsmål, 1991
 Kva er god kommunaljournalistikk? 1993
 Essay om teologi og litteratur, 1994
 "Høstet på himlens skråninger". Sju essay om Arnold Eidslott, 1996
 "Over dype svelg". Eit essay om Ronald Fangens aktualitet, 1999
 Angen av bork og ein brennande einerbusk. Om Alfred Hauges forfattarskap, 2001
 Hans Skjervheim. Ein intellektuell biografi, 2002.
 Frå gamle fjell til magma. Linjer i nynorsk lyrikk, 2004
 Kielland som melodramatikar, 2005
 Ørneflukt og ormegard. Ein biografi om Olav Aukrust, 2009
 Lyset frå fars ansikt. Refleksjonar ved livets slutt, 2010
 Arne Garborg. Frå bleike myr til alveland, 2015
 Nynorsk litteraturhistorie, 2018

Kjelder
Denne artikkelen bygger på «Jan Inge Sørbø» frå ,  den 5. juli 2011.

Bakgrunnsstoff 

 Om Sørbø på Gyldendal 
 Aftenposten
 Dagbladet

Norske romanforfattarar
Norske lyrikarar
Norske sakprosaforfattarar
Professorar ved Høgskulen i Volda
Norske litteraturhistorikarar og kritikarar
Vinnarar av Melsom-prisen
Det argentinske riksvåpenet

Det argentinske riksvåpenet er danna av ein todelt ellipse med nasjonalfargane lyseblått og kvitt i botn. Ein opprett stav med ei frygisk hue på toppen er avbilda bak to helsande hender. Ein laurbærkrans omkransar skjoldet og Maisola stig opp over det. Den frygiske hua er eit symbol for fridom medan den oppstigande sola står for ei ny tid og ein ny nasjon. Maisola (Sol de Mayo) er også eit argentinsk nasjonalsymbol.

Riksvåpenet blei innført i si noverande form i 1944, men har opphav i våpenskjoldet til nasjonalforsamlinga frå 1813. Det blei først brukt til å forsegla eit dekret 22. februar det året. 13. april gav nasjonalforsamlinga ut nye myntar med dette merket på baksida. Frå 27. april blei det rekna som riksvåpen.

Riksvåpenet er hovudmerket på det argentinske presidentflagget.

Bakgrunnsstoff

Kjelder

Complete Flags of the World, Dorling Kindersley, femte utgåve 2008.

Denne artikkelen bygger på «Coat of arms of Argentina» frå ,  den 5. juli 2011.  
 

Argentina
Argentina
Søre Ål kyrkje

Søre Ål kyrkje er ei rektangelforma kyrkje frå 1964 i Lillehammer kommune i Oppland.

Byggverket er i betong og tre og har 250 plassar. Altartavla viser ein kross og eit kristushovud med tornekrone. Langs altarveggen er eit glasmåleri av «augo til Gud».

Orgelet er det tidlegare orgelet i Lillehammer kyrkje.

Bakgrunnsstoff
Søre Ål kirke  ved norske-kirkebygg.origo.no
 
 
 Kyrkjesøk – Søre Ål kirke

Kjelder
Denne artikkelen bygger på «Søre Ål kirke» frå ,  den 7. juli 2011.  
 

Søre Ål menighet ved kirken.no
Søre Ål kirke ved nrk.no

Kyrkjer i Lillehammer
Kyrkjer i Sør-Gudbrandsdal prosti
Langkyrkjer i Hamar bispedømme
Norske kyrkjer frå 1964
Kulturminne i Lillehammer
Lillehammer kyrkje

Lillehammer kyrkje er ei langkyrkje frå 1882 i Lillehammer kommune i Oppland. Kyrkjeromet har plass til 650 personar. Den gamle kyrkja, som stod på same staden, vart riven i 1882. Dette var ei høvesvis lita krosskyrkje i tømmer, kanskje også med enkelte delar av stav. 

Mot Søndre park ligg eit kapell, oppført omtrent samstundes med kyrkja. Båe bygningane er oppført i nygotisk stil, men etter renoveringa i 1959 var nesten heile interiøret i kyrkja endra. Kyrkja si opphavlege altertavle, ein kopi av Adolph Tidemands altertavle i Tyristrand kyrkje, vart då erstatta av ei ny, eit måla trerelieff av Maja Refsum med motivet Jesus i Getsemane. 

I 2007 vart kyrkja sitt interiør på nytt endra. Det vart sett inn eit nytt alterbord på ei platting framfor i skipet, mens koret framstod som eit eige kapell. Veggane i koret vart kledd med monotypiar av Borgny Farstad Svalastog. Eksteriøret framstår i dag som då kyrkja stod ferdig med unntak av inngangsdørene som blei bytta i 1959. I 2007 blei kyrkjetaket tekka på nytt, og det gamle skifertaket blei bytta ut med nytt bortsett frå tårnet der skiferplatene vart fjerna og det vart lagt koparplater i staden. 

Petter Syversen, ein byoriginal kjend som «Tårnpetter», var i mange år eit fargerikt innslag i bymiljøet. Han klatra fleire gonger opp til toppen av spiret med berre hendene, utan tau, mellom anna for å skifte takstein. Statuen Tårnpetter, laga av Rolf Lunde, står eit par steinkast frå kyrkja. På kyrkjevangen nordvest for kyrkja står Dyre Vaa sin  statue av Lars Skrefsrud. Pinsedagen 2011 vart ei byste, laga av Svein-Tore Kleppan, av organisten og komponisten Leif Solberg avduka, nordvest for hovudinngangen til kyrkja.

Kjelder
Denne artikkelen bygger på «Lillehammer kirke» frå ,  den 7. juli 2011.

Bakgrunnsstoff
 

Kyrkjer i Lillehammer
Norske kyrkjer frå 1880-åra
Kyrkjer i Sør-Gudbrandsdal prosti
Langkyrkjer i Hamar bispedømme
Henrik Thrap-Meyer
1882 i Noreg
Kulturminne i Lillehammer
Level-5

Level-5 Inc. ( 株式会社レベルファイブ Kabushiki-gaisha Reberu Faibu) er ein uavhengig utviklar og utgjevar av dataspel basert i byen Fukuoka i Japan. Det blei grunnlagd i 1998 av  Akihiro Hino.

Av spel har Level-5 mellom anna stått for Dark Cloud-serien for Play Station 2, seriane om Inazuma Eleven  og Professor Layton for  Nintendo DS, White Knight Chronicles for Play Station 3 og elles spel for Wii, Nintendo 3DS og ROID. Dei har også laga filmar om nokre av spelfigurane.

Kjelder
Denne artikkelen bygger på «Level-5» frå ,  den 7. juli 2011.  
 

Skipingar i 1998
Japanske føretak
Produsentar av dataspel
Avon

Avon, forvanska frå walisisk afon som tyder «elv», er namn på fleire elvar. Ein trur at kartteiknarar har spurt lokalkjente kva ei elv heiter, fått beskjed om at det er ei afon, og så skrive ned dette. Fleire elvar og byar i andre delar av verda har seinare blitt kalla opp etter ei av dei britiske elvane som heiter Avon.

Elver 

England
 Avon i Devon
 Avon i Warwickshire
 Avon i Hampshire
 Avon i Bristol

Skottland
 Avon i Falkirk
 Avon i Strathspey
 Avon Water

Canada
 Avon i Ontario
 Avon i Nova Scotia

New Zealand
 Avon i New Zealand

Australia
 Avon i Australia

Stader 

Canada

 Avon i New Brunswick
 Avon i Ontario
 Black Avon, Nova Scotia
 New Avon, New Brunswick

Frankrike

 Avon i Seine-et-Marne – ein kommune i Seine-et-Marne
 Avon i Deux-Sèvres – ein kommune i Deux-Sèvres
 Avon-la-Pèze – ein kommune i Aube
 Avon-les-Roches – ein kommune i Indre-et-Loire

USA

 Avon i Alabama
 Avon i Colorado
 Avon i Connecticut
 Avon i Illinois
 Avon i Indiana
 Avon i Maine
 Avon i Massachusetts
 Avon i Minnesota
 Avon i Montana
 byen Avon i New York
 landsbyen Avon i New York
 Avon i Nord-Carolina
 Avon i Ohio
 Avon i Pennsylvania
 Avon i Sør-Dakota
 Avon i Utah 
 Avon i Wisconsin
 Avon-by-Sea, New Jersey
 Avon Lake, Ohio
 Avon Park, Florida

Anna 

 forlaget Avon – forlag i Harper Collins-gruppa.
 Avon Inflatables – produsent av oppblåsbåtar og tryggleiksutstyr.
 Avon Rubber – produsent av gummiartiklar.
 grevskapet Avon – eit tidlegare grevskap i England
 Jarlen av Avon – ein tittel som vart gjeven til Anthony Eden
Piddle i Dorset

Piddle, òg kalla Trent eller North River er ei lita elv i Dorset i England. Ho har utspringet sitt rett ved kyrkja i Alton Pancras, og renn sørover nesten parallelt med den noko større elva Frome.

Ved Wareham renn dei to elvene på kvar sida si av byen før dei møtest. Dei renn så saman ut i Poole hamn.

Fleire av lansbyene ho renn gjennom eller forbi har namn etter elva, dei fleste av dei med den forvanska forma Puddle: Puddletown, Tolpuddle, Piddlehinton, Piddletrenthide, Affpuddle, Briantspuddle og Turnerspuddle.

Kjelder
Denne artikkelen bygger på «Piddle (Dorset)» frå ,  den 6. juli 2011.  
 

Elvar i Dorset
Stour i Dorset

Stour er ei elv i Dorset og Wiltshire i det sørlege England. Ho blir òg kalla Dorset Stour, for å skilje ho frå andre elver med same namn. Elva, som er 97 km lang, renn frå det sørvestlege Wiltshire gjennom Dorset, og munnar ut i Den engelske kanalen austom Bournemouth.

Elveløpet 
Elva har utspringet sitt ved Stourhead i Wiltshire, der ho dannar ei rekkje kunstige innsjøar som inngår i Stourhead-godset som høyrer til National Trust. Ho renn så mot sørvest og inn i Dorset gjennom Blackmore Vale og passerer byen Gillingham. Ho møter sideelvane Cale, frå nordvest, og Lydden frå sørvest, og snur deretter mot søraust og renn gjennom byen Sturminster Newton. Ved Blandford Forum renn elva gjennom dei låge krittåsane i Dorset Downs, og fortset vidare mot søraust gjennom heilandskapet i det søraustlege Dorset.

Ved Wimborne Minster møter ho sideelva Allen, som kjem inn frå nord, renn vidare forbi dei nordlege forstadane i Bournemouth og renn saman med sideelva Moors, òg ho frå nord. Ved Christchurch renn ho ut i det nordvestre hjørnet av estuaret Christchurch Harbour, som ho har danna saman med naboelva Avon, som kjem frå nord og munnar ut i estuaret like ved Stour. Christchurch Harbour munnar ut i Den engelske kanalen ved Hengistbury Head, rundt to kilometer lenger aust.

Attraksjonar 

Ein lang vandrarveg, kalla Stour Valley Way, følgjer nesten heile løpet til elva, frå Stourton nord for Gillingham til munningen ved Hengistbury Head. Parallelt med delar av elva går òg den no nedlagde Somerset and Dorset Joint Railway, som på grunn av det kroka løpet til Stour kryssar elva heile fem gonger.

Fleire byar og landsbyar i Dorset har namn etter elva, så som Stourton, East Stour, West Stour, Stourpaine, Stourton Caundle, Stour Row, Stour Provost, Sturminster Newton og Sturminster Marshall.

Sturminster Newton er spesielt kjent for ei godt verna vassmølle og for bybrua, der det enno står eit no kjend skilt om at den som vandaliserer brua vil bli straffa med transportering.

Økologi 
Sidan elvebotn i stor grad består av leire varierer vassføringa i elva sterkt. På sommaren er vassføringa låg, noko som bidreg til artsrike og viktige habitat, med ei lang rekkje sjeldne planter. På vinteren renn elva ofte over breiddene sine, og ho er difor omgjeve av breie og fruktbare elvesletter.

Kjelder 
Denne artikkelen bygger på «Stour (Dorset)» frå ,  den 6. juli 2011.

Bakgrunnsstoff 

Elvar i Dorset
Elvar i Wiltshire
Derwent i Nordaust-England

Derwent er ei elv som renn mellom grevskapa Durham og Northumberland i England. Ho er ei sideelv til Tyne, som ho renn inn i nær MetroCentre. Vest for Consett dannar elva Derwent-reservoaret.

Namnet er av keltisk opphav, og tyder «dal med tett eikeskog».

Kjelder
Denne artikkelen bygger på «Derwent (Nordøst-England)» frå ,  den 6. juli 2011.  
 

Elvar i Durham
Elvar i Northumberland
Gaunless

Gaunless er ei elv i grevskapet Durham i det nordaustlege England. Ho er ei sideelv til Wear. Han renn gjennom byen Bishop Auckland. Namnet er av norrønt opphav, og tyder «ubrukeleg».

Elva har utspring sør for landsbyen Copley ved samløpet mellom Arn Gill og Hindon Beck. Gaunless renn mot aust forbi landsbyane Butterknowle, Cockfield og Evenwood. Ho fortset gjennom West Auckland og passerer like sør og austom byen Bishop Auckland før ho munnar ut i Wear like nord for byen.

Kjelder
Denne artikkelen bygger på «Gaunless» frå ,  den 6. juli 2011.  
 

Elvar i Durham
Stadnamn av norrønt opphav i England
Wear

Wear er ei elv i grevskapet Durham i det Nordaust-England. Ho har utspringi Penninane og renn austover, for det meste gjennom County Durham før ho munnar ut i Nordsjøen ved Sunderland. Elva er rundt 96 km lang, og er ei av dei lengste i regionen. Ho har gjeve namn til Weardale i det øvre løpet sitt og Wearside ved munningen, og saman med Tyne har ho gjeve namn til fylket Tyne and Wear.

Wear har utspringet sitt ved Wearhead i Durham, og renn gjennom Weardale forbi Stanhope og Wolsingham. I Bishop Auckland renn ho nedfor Auckland slott, residensen til biskopen av Durham. Ho fortset i ein nordaustleg retning til ho når Durham; der renn ho i ein boge slik at byen blir liggjande nærast på ei halvøy. Ho fortset så forbi Chester-le-Street og Washington, før ho når Sunderland. Tidlegare var det opp mot eit dusin skipsverft langs elva ved Sunderland, men dei aller fleste er nedlagde. Elva renn ut i Nordsjøen i Sunderland.

Kjelder
Denne artikkelen bygger på «Wear» frå ,  den 6. juli 2011.

Bakgrunnsstoff 

Elvar i Durham
Elvar i Tyne and Wear
Hull-elva

Hull (engelsk River Hull) er ei elv som renn gjennom East Riding of Yorkshire i det nordlege England. Ho har opphavet sitt i Yorkshire Wolds. Båttrafikk er mogleg frå slusa ved Struncheon Hill, der elva møter Driffieldkanalen. Elva renn inn i Humber i Kingston upon Hol.

Elva går igjennom industriområda til byen, og det har vorte bygd fleire vippebruer over han. Desse er framleis i bruk, sjølv om elvetrafikken har avteke dei siste åra.

Kjelder
Denne artikkelen bygger på «Hull (elv)» frå ,  den 6. juli 2011.

Bakgrunnsstoff 
 Historie bak kanalen  
 Elva på Google Maps

Elvar i East Riding of Yorkshire
Sideelvar til Humber
Humber

Humber er ein stor tidvasspåverka elvemunning, eller estuar, nordaust i England. Det startar ved Trent Falls, der elvene Ouse og Trent møtest. Rett før utløpet av Nordsjøen renn elva Hull inn i Humber.

I angelsaksisk tid var ho ei viktig grenseelv, som skilde Northumbria («nord for Humber») frå dei sørlege kongedøma. Ho markerer no grensa mellom East Riding of Yorkshire og Lincolnshire. Mellom 1974 og 1996 var området på begge sider av fjorden del av distriktet Humberside. Fjorden har gjeve namn til regionen Yorkshire og Humber, som ho renn gjennom.

Ved utløpet til Humber vart det i 1914 bygd to festningar, Humberforta. Ei tredje festning, Fort Paull, ligg lenger opp langs fjorden

Kjelder
Denne artikkelen bygger på «Humber» frå ,  den 6. juli 2011.  
 

 
Estuar i England
Nordsjøen
Ramsarstader i England
Elvar i Lincolnshire
Elvar i East Riding of Yorkshire
Rother i East Sussex

Rother (opphavleg kalla «Limen») er ei elv i East Sussex og Kent i England. Ho har kjelde nær Rotherfield i East Sussex, og renn derfrå mot aust, og munnar ut i Den engelske kanalen søraust for byen Rye. Rother er 56 km lang, og har eit nedbørfelt på 970 km². Den største sideelva er Brede.

Elva er farbar for båtar nedstraums frå Bodiam Castle. Deretter følgjer slettelandet i Rother Levels, der havet rekte inn i tidlegare tider. Nord for elva ligg Isle of Oxney og ved Rye ligg Walland Marsh langs austbreidda. Elva er farbar med kano og kajakk heilt opp til landsbyen Etchingham.

Kjelder
Denne artikkelen bygger på «Rother (øst)» frå ,  den 6. juli 2011.

Bakgrunnsstoff 

Elvar i East Sussex
Elvar i Kent
Ching i England

Ching er ei elv som renn frå Epping Forest i Essex til Lee i Waltham Forest.

Ho er demd opp på to stader, ved Connaught Water i Loughton og Waltham Abbey, og i Highams Park.

Elva renn gjennom Chingford. Sjølv om det kan sjå ut som om byen har namn etter elva, «vadestaden i Ching», er det omvendt idet namnet til elva er ei tilbakedanning frå bynamnet.

Kjelder
Denne artikkelen bygger på «Ching (England)» frå ,  den 6. juli 2011.  
 

Elvar i Essex
Elvar i London
Roding i England

Roding er ei elv i det sørlege Englandet. Ho har utspringet sitt nær Great Dunmow, renn gjennom Essex og blir til Barking Creek før ho renn ut i Themsen i London.

Elva markerer delar av grensa mellom bydelane Newham og Barking and Dagenham i London, medan Redbridge har namn etter ei bru som går over elva. I Essex markerer ho delar av grensa mellom Epping Forest og Brentwood.

Fleire landsbyar langs elva i Essex er kollektivt kjent som the Rodings.

Kjelder
Denne artikkelen bygger på «Roding (England)» frå ,  den 6. juli 2011.  
 

Sideelvar til Themsen 
Elvar i Essex 
Elvar i London
Rother i West Sussex

Rother er ei elv i grevskapa Hampshire og West Sussex i England. Ho er 48 kilometer lang, og renn frå Empshott i Hampshire til ho munnar ut i Arun ved Stopham i West Sussex. 

Den nedste delen til elva, nedstraums frå Midhurst, vart gjort farbar for båttrafikk ved bygginga av vassvegen Western Rother Navigation i 1794. Rother Navigation steig 26 meter frå Stopham til Midhurst ved hjelp av åtte sluser. Petworth vart knytt til elva med ein kort kanal kalla Petworth Canal, som var to kilometer lang med to sluser. Vassvegen vart stengd for trafikk i 1888, og formelt forlate i 1936. 

Elva får delar av vassføringa si frå kjelder i den bratta hellinga i krittlaga i South Downs, som renn med konstant volum og temperatur gjennom heile året. Dette gjev elva ei meir stabil sommervassføring enn kva ein finn i det øvre løpet til Arun, som drenerer leiregrunn. Denne stabile vassføringa gav kraft til fleire vassmøller langs elva.

Kjelder 
<div class="references-small">
Denne artikkelen bygger på «Rother (vest)» frå ,  den 6. juli 2011. 
 oppgav desse kjeldene:

Bakgrunnsstoff 

Elvar i Hampshire
Elvar i West Sussex
Arun-elva

Arun er ei elv i grevskapet Sussex i England. Ho har kjeldene sine i ei rekkje små bekker (lokalt kjent som ghylls eller gills) i området St Leonard's Forest austom Horsham. Ho renn forbi Horsham og renn ved Nowhurst saman med North River (òg kalla Ockle), som kjem frå åsane i Leith Hill og Holmbury Hill i Surrey. Elva renn gjennom Arundel og forbi Arundel Castle, og munnar ut i Den engelske kanalen ved Littlehampton. Den viktigaste sideelva er den vestre Rother. Arun er 41 km lang.

Arun er knytt til kanalnettet gjennom Wey og Arunkanalen som no er under restaurering etter å ha vore stengt sidan 1871. Ho er påverka av tidvatnet opp til Pallingham Quay nordvest for Pulborough.

Kjelder

Denne artikkelen bygger på «Arun (elv)» frå ,  den 6. juli 2011.

Bakgrunnsstoff 

Elvar i West Sussex
Wallington i Hampshire

Wallington er ei lita elv i det sørlege Hampshire i England. Ho renn ut i hamna i Portsmouth ved Fareham.

Kjelder
Denne artikkelen bygger på «Wallington (Hampshire)» frå ,  den 6. juli 2011.  
 

Elvar i Hampshire
Darent

Darent er ei sideelv til Themsen som renn i Kent i England. Namnet trur ein kjem frå eit keltisk ord som tyder «elva der det veks eiketre».

Ho har utspringet sitt ved Sevenoaks, renn så nordover forbi Otford, Shoreham, Lullingstone ved slottet og ruinane av ein romersk villa, Eynsford, Farningham, Horton Kirby, South Darenth, Sutton at Hone, Darenth og Dartford. Sistnemnde byen var som namnet indikerer («ford» tyder 'vadestad') ein stad der vegen frå London til kysten kryssa elva. Det er dokumentert at denne vadestaden var i drift alt i romersk tid. Ei ferjeteneste vart oppretta av ein einebuar i 1235, og var i drift til 1518, lenge etter at den første brua var bygd under Henrik IV (1399–1413). Denne gangbrua stod heilt til midten av 1700-talet.

Nord for Dartford renn elva Cray inn i Darent frå vestsida. Darent renn så vidare gjennom Dartfordmyrene og Crayfordmyrene, og inn i Themsen ved Crayford Ness. Lengda frå utspring til Crayford Ness er 34 km.

I 1989 innsåg ein at vassføringa hadde minka kraftig, noko som gjekk ut over dyre- og fuglelivet i området. Mykje arbeid har vorte lagt i å rette opp dette, blant anna stenginga av fleire borehol langs elva som førte til stor avrenning. I 2004 vart ein skulptur reist i takksemd til dei som har arbeidt for å redde elva; han viser nokre av artane som har fått nye høve langs elva.

Kjelder
Denne artikkelen bygger på «Darent» frå ,  den 6. juli 2011.  
 

Elvar i Kent
Elvar i London
Sideelvar til Themsen
East Stour i Kent

East Stour er ei sideelv til elva Stour i Kent i England. East Stour er 16,5 km lang. Ho har utspringet sitt som fleire mindre bekker i åsane ved landsbyen Postling nord for Hythe. Ho renn først mot sørvest, passerer under motorvegen M20 og fortset i vestleg, seinare nordvestleg retning. Elva slynger seg over Weald-slettene og passerer undervegs landsbyen Mersham. East Stour renn saman med Stour i sentrum av byen Ashford.

Kjelder 

Denne artikkelen bygger på «East Stour (Kent)» frå ,  den 6. juli 2011. 
 oppgav desse kjeldene:

Elvar i Kent
Eden i Kent

Eden er ei elv i Kent i England. Ho er ei sideelv til Medway, som renn vestover frå grensa til Surrey gjennom Weald.

Namnet kjem frå byen Edenbridge, som på gammalengelsk heitte «Eadhelmsbrigge» («Eadhelms bru»). Dette er motsett av kva ein skulle forvente, og ein parallell til Cambridge der elva Granta fekk det nye namnet Cam frå byen.

Kjelder
Denne artikkelen bygger på «Eden (Kent)» frå ,  den 6. juli 2011.  

Elvar i Kent
Elvar i Surrey